ธอส.ออกเงินฝาก360วันดอกสูง3.25%
ธอส.จัดทำผลิตภัณฑ์ “เงินฝากประจำ 360 วัน” เสนอดอกเบี้ยสูงถึง 3.25% ต่อปี รับดอกเบี้ยรายเดือน
21 ม.ค. 2556

ธอส.จัดทำผลิตภัณฑ์ “เงินฝากประจำ 360 วัน” เสนอดอกเบี้ยสูงถึง 3.25% ต่อปี รับดอกเบี้ยรายเดือน 
นางอังคณา ปิลันธน์โอวาท ไชยมนัส รองกรรมการผู้จัดการ รักษาการในตำแหน่งกรรมการผู้จัดการ ธนาคารอาคารสงเคราะห์  (ธอส.) เปิดเผยว่า จากนโยบายธนาคารที่ต้องการขยายฐานลูกค้าเงินฝาก    รายย่อยและส่งเสริมการออม จึงได้จัดทำผลิตภัณฑ์เงินฝากที่หลากหลายเพื่อเป็นทางเลือกให้กับลูกค้า ล่าสุดได้จัดทำผลิตภัณฑ์ “เงินฝากประจำ 360 วัน”  รับอัตราดอกเบี้ย 3.25% ต่อปี เงื่อนไขเปิดบัญชีเงินฝากครั้งแรกและจำนวนเงินฝากครั้งต่อไปขั้นต่ำรายการละ 10,000 บาท ขึ้นไป โดยธนาคารจะจ่ายดอกเบี้ยรายเดือน กรณีใบรับเงินฝากประจำ กำหนดฝากขั้นต่ำรายการละ 100,000 บาทขึ้นไป ระยะเวลาฝาก 360 วัน  อัตราดอกเบี้ย 3.25% ต่อปี จ่ายดอกเบี้ยเมื่อครบกำหนดเงินฝาก
ผู้ที่สนใจสามารถเปิดบัญชีได้ตั้งแต่วันที่ 22 มกราคม - 31 มีนาคม 2556 เท่านั้น สอบถามรายละเอียด   เพิ่มเติมได้ที่ ศูนย์ลูกค้าสัมพันธ์ ธนาคารอาคารสงเคราะห์  โทร 0-2645-9000 หรือ www.ghbank.co.th